CELEX: 62016CB0515
Language: sl
Date: 2017-03-15 00:00:00
Title: Zadeva C-515/16: Sklep Sodišča (peti senat) z dne 15. marca 2017 (predlog za sprejetje predhodne odločbe Cour d'appel de Versailles – Francija) – Enedis, SA/Axa Corporate Solutions SA, Ombrière Le Bosc SAS (Predhodno odločanje — Člen 99 Poslovnika Sodišča — Člena 107 in 108 PDEU — Državna pomoč — Pojem „državni ukrep ali ukrep iz državnih sredstev“ — Sončna energija — Obveznost odkupa po ceni, ki je višja od tržne cene — Popolno nadomestilo — Neobstoj predhodne priglasitve)

29.5.2017   
            
            
               SL
            
            
               Uradni list Evropske unije
            
            
               C 168/19
            
         Sklep Sodišča (peti senat) z dne 15. marca 2017 (predlog za sprejetje predhodne odločbe Cour d'appel de Versailles – Francija) – Enedis, SA/Axa Corporate Solutions SA, Ombrière Le Bosc SAS
   (Zadeva C-515/16) (1)
   
   ((Predhodno odločanje - Člen 99 Poslovnika Sodišča - Člena 107 in 108 PDEU - Državna pomoč - Pojem „državni ukrep ali ukrep iz državnih sredstev“ - Sončna energija - Obveznost odkupa po ceni, ki je višja od tržne cene - Popolno nadomestilo - Neobstoj predhodne priglasitve))
   (2017/C 168/24)
   Jezik postopka: francoščina
   
      Predložitveno sodišče
   
   Cour d'appel de Versailles
   
      Stranke
   
   
      Pritožnica: Enedis, SA
   
      Nasprotni stranki: Axa Corporate Solutions SA, Ombrière Le Bosc SAS
   
      Izrek
   
   
               1.
            
            
               Člen 107(1) PDEU je treba razlagati tako, da mehanizem – kakršen je vzpostavljen z nacionalno ureditvijo, obravnavano v postopku v glavni stvari –obveznosti odkupa električne energije, proizvedene v napravah, ki izkoriščajo energijo sončnega sevanja, po višji ceni od tržne, ki ga financirajo končni odjemalci električne energije, je treba šteti za državni ukrep ali ukrep iz državnih sredstev.
            
         
               2.
            
            
               Člen 108(3) PDEU je treba razlagati tako, da morajo nacionalna sodišča ob neobstoju predhodne priglasitve Evropski komisiji nacionalnega ukrepa, ki pomeni državno pomoč v smislu 107(1) PDEU, zaradi te nezakonitosti odrediti vse potrebne ukrepe, zlasti glede veljavnosti aktov, s katerimi je bil ta ukrep izvršen.
            
         
      (1)  UL C 475, 19.12.2016.